Haridus- ja teadusministeerium kutsub tunnustama ettevõtlikke õppureid ja õpetajaid - Järva Teataja
4. oktoober 2018, 13:44
Haridus- ja teadusministeerium kutsub üles tunnustama ettevõtlikke õppureid ja õpetajaid ning silmapaistvaid ettevõtlusõppe edendajaid ja mentoreid. Kandidaate saab esitada viies kategoorias kuni 21. oktoobrini ettevõtlusõppe programmi veebilehel.
Haridus- ja teadusministeeriumi programmijuht Kristi Ploom märkis, et alanud ettevõtlusnädalal saame kõik anda oma osa selleks, et parimad ettevõtlusõppe edendajad pälviksid tähelepanu ja tunnustust. „Tunnustamise eesmärk on tõsta esile tublisid inimesi, kes ettevõtlusõppesse panustavad oma põhitöös või hoopis muude kohustuste kõrvalt,“ selgitas Ploom. „Koolides pööratakse aasta-aastalt aina rohkem tähelepanu ettevõtlusõppele ja noorte ettevõtlikkuse arendamisele, kuna mõistetakse, et praktiline õpe on sild teadmiste ja päriselu vahel ning parandab noorte kohanemisvõimet ja hakkamasaamist tööturul.“
Haridus- ja teadusministeeriumi algatatud ettevõtlusõppe programmi "Edu ja tegu" käigus tunnustatakse ettevõtlusõpet edendavaid inimesi ja meeskondi teist korda.
Laureaadid valib välja programmi esindajatest koosnev komisjon, võitjad kuulutatakse välja 27. novembril.
Lisainfo ettevõtlusõppe programmi kohta siit ja sealt!